На основу чл. 18. и 96. Закона о локалним изборима („Службени гласник РС“, број 14/22),

Скупштина општине Косјерић, на седници одржаној \_\_. фебруара 2022. године, донела је

**О Д Л У К У**

**О РАЗРЕШЕЊУ И ИМЕНОВАЊУ ЧЛАНОВА И ЗАМЕНИКА ЧЛАНОВА**

**ОПШТИНСКЕ ИЗБОРНЕ КОМИСИЈЕ ОПШТИНЕ КОСЈЕРИЋ У СТАЛНОМ САСТАВУ**

1. Разрешавају се чланства у Општинској изборној комисији општине Косјерић у сталном саставу:

1) Сандра Филиповић, председник,

- Борис Ђурић, заменик председника,

2) Светлана Стефановић, члан,

- Владимир Јешић, заменик члана,

3) Васо Николић, члан,

- Дејан Павловић, заменик члана,

4) Данка Васиљевић, члан,

- Славица Илић, заменик члана,

5) Новица Пантовић, члан,

- Мирољуб Косорић, заменик члана,

6) Милка Јоксимовић, члан,

- Душан Миловић, заменик члана,

7) Зоран Милић, члан,

- Милена Ђуровић, заменик члана.

8) Данило Пантић, секретар,

- Марија Тодоровић, заменик секретара.

2. У Општинску изборну комисију општине Косјерић у сталном саставу именују се:

1) за председника Сандра Филиповић, маст. правник,

- за заменика председника Марија Тодоровић, дипл. правник,

2) за члана Светлана Стефановић,

- за заменика члана Радојко Гавриловић,

3) за члана Миланка Ковачевић,

- за заменика члана Вера Петровић,

4) за члана Васо Николић,

- за заменика члана Драгиша Ћебић,

5) за члана Радиша Миловић,

- за заменика члана Славица Пантовић,

6) за члана Лазар Мијаиловић,

- за заменика члана Жељко Рогић,

7) за члана Миладин Ковачевић,

- за заменика члана Миливоје Трифуновић,

8) за секретара Данило Пантић, дипл. правник,

- за заменика секретара Снежана Ранковић Максимовић, дипл. правник.

3. Ова одлука ступа на снагу даном доношења а објављује се на веб-презентацији Републичке изборне комисије.

О б р а з л о ж е њ е

Правни основ за доношење одлуке садржан је у члану 18. став 2. Закона о локалним изборима (у даљем тексту: Закон), којим је утврђено да председника, чланове, заменика председника и заменике чланова изборне комисије именује скупштина јединице локалне самоуправе.

Чланом 96. Закона о локалним изборима прописано је да скупштина образује изборну комисију у складу са овим законом у року од седам дана од његовог ступања на снагу. Закон о локалним изборима је ступио на снагу 8. фебруара 2022. године, односно наредног дана од дана када је објављен у „Службеном гласнику Републике Србије“.

Чланом 11. став 1. Закона о локалним изборима прописано је да орган за спровођење локалних избора чине председник и други чланови органа за спровођење локалних избора и њихови заменици.

С обзиром на то да у општини Косјерић на дан ступања на снагу Закона има 9.208 бирача уписаних у Јединствени бирачки списак, Општинску изборну комисију, у складу са чланом 18. став 1. Закона, чине председник, 6 чланова, заменик председника и 6 заменика чланова.

Чланом 19. Закона прописано је да за председника и заменика председника изборне комисије може да буде именовано само оно лице које има високо образовање у области правних наука.

У складу са чланом 20. Закона, чланови и заменици чланова изборне комисије у сталном саставу именују се на предлог одборничких група сразмерно њиховој заступљености у укупном броју одборника који припадају одборничким групама, с тим да ниједна одборничка група не може да предложи више од половине чланова и заменика чланова изборне комисије у сталном саставу.

У складу са наведеним, право да предложе лица у Општинску изборну комисију припада следећим одборничким групама: Одборничкој групи Александар Вучић – За будућност Косјерића са 17 одборника, Одборничкој групи Социјалистичка партија Србије са 3 одборника, Одборничкој групи Чисти људи за чист Косјерић са 3 одборника, Одборничкој групи ДСС-ПОКС-НАДА са 2 одборника и Одборничкој групи Нова Србија – Здрава Србија – Домаћини да победе – Милан Стаматовић са 2 одборника.

С обзиром на то да Одборничка група Александар Вучић – За будућност Косјерића има 17 одборника, односно више од половине од укупног броја одборника Скупштине општине Косјерић, она има право да предложи председника, заменика председника, 2 члана и 2 заменика члана Општинске изборне комисије.

У складу са чланом 22. Закона, учесници у раду изборне комисије без права одлучивања су секретар изборне комисије и заменик секретара изборне комисије, које именује скупштина на предлог председника скупштине, при чему за секретара и заменика секретара могу да буду именовани секретар скупштине, заменик секретара скупштине, начелник општинске, односно градске управе, заменик начелника  општинске, односно градске управе или лице из реда запослених у општинској, односно градској управи које има високо образовање у области правних наука.

У складу са наведеним, Одборничка група Александар Вучић – За будућност Косјерића је у Општинску изборну комисију предложила: Сандру Филиповић, Марију Тодоровић, Светлану Стефановић, Радојка Гавриловића, Миланку Ковачевић и Веру Петровић, Одборничка група Социјалистичка партија Србије је у Општинску изборну комисију предложила: Васа Николића и Драгишу Ћебића, Одоборнича група Чисти људи за чист Косјерић је у Општинску изборну комисију предложила: Радишу Миловића и Славицу Пантовић, Одоборничка група ДСС-ПОКС-НАДА је у Општинску изборну комисију предложила Лазара Мијаиловића и Жељка Рогића и Одоборничка група Нова Србија – Здрава Србија – Домаћини да победе – Милан Стаматовић је у Општинску изборну комисију предложила Миладина Ковачевића и Миливоја Трифуновића.

Председник Скупштине општине је за секретара Општинске изборне комисије предложио Данила Патнића, интерног ревизора, а за заменика секретара Снежану Ранковић Максимовић, службеник на имовинско-правним пословима.

Чланом 18. став 3. Закона прописано је да се одлука о именовању чланова и заменика чланова изборне комисије објављује на веб-презентацији Републичке изборне комисије.

УПУТСТВО О ПРАВНОМ СРЕДСТВУ: Против ове одлуке сваки подносилац изборне листе која је освојила мандате у постојећем сазиву Скупштине општине може поднети жалбу Управном суду у року од седам дана од објављивања ове одлуке на веб-презентацији Републичке изборне комисије

Број: 013-21/2022

У Косјерићу, \_\_. фебруара 2022. године

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ,

Татјана Коковић

СЕКРЕТАР СКУПШТИНЕ,

Јовиша Лазаревић